सन् 1772 च बुकेनिन ने अल्मोड़ा ते श्रीनगर ‘गढ़वाल’ दे बजारें च मकामी दस्तकारें पासेआ बनाए गेदे आयुध दिक्खे जिंदे च टोपीदार नक्काशी कीती गेई बंदूकां बी शामल हियां। तांबे, कांसे ते मिट्टी दे भांडे ते गढ़े गेदे चकमक पत्थर दे अलावा मकामी स्तर उप्पर निर्मित कीते गेदे चमड़े दे बूट बी उन्ने दिक्खे हे। इस अर्थशास्त्री ने भोटान्तिकें ते मारवाड़ी बनियें गी मकामी कुटीर उत्पादित चीजें दे सारे कोला बड्डे क्रेता दे रूपै च पाया जेह्‌ड़े कच्चे फर्रूखाबादी रपे दे विनिमय दे अधार उप्पर ग्राएं, कस्बें ते हाटें च माल चुक्कदे हे। भोटान्तिक बपारी ग्रांएं च चीज विनिमय तमां बपार करदे हे। उनें दिनें इक कच्चे फर्रूखाबादी रपे च 06 लोहे दे तसले जां 18 सेर शक्कर मिलदी ही।